**PRAVILNIK TAKMIČENјA**

**1.** Takmičenje je otvoreno za mlade muzičare.

**2.** Takmičenje se održava u Beogradu, u aprilu 2023. godine. Takmičenje se održava za sledeće instrumente: Doboš, Timpani, Melodijske udaralјke (Ksilofon, Marimba, Vibrafon) i grupa udaračkih instrumenata.

**3.** Kandidati koji su sa više od jednim članom žirija u bliskom srodničkom odnosu ili u trajnom profesionalnom kontaktu bilo kojeg tipa (tokom dvogodišnjeg perioda koji prethodi takmičenju) nemaju pravo učešća na Takmičenju.

**4.** Krajnji rok za prijavlјivanje učešća na Takmičenju je 01.04.2023. godine (datum poštanskog žiga).

**5.** **Takmičarska prijava sadrži sledeća dokumenta:**

**a.** Štampanim slovima popunjen prijavni list, sa nazivima kompozicija i imenima kompozitora ispisanim u originalnoj varijanti (sa naznakama o trajanju svakog pojedinačnog dela).

**b.** Fotokopiju izvoda iz matične knjige rođenih ili fotokopiju stranice pasoša sa osnovnim ličnim podacima.

**c.** Kratku biografiju takmičara, u kojoj je bitno navesti imena pedagoga kod kojih je kandidat učio u periodu od 2018 - 2023. godine.

**d.** Fotokopiju priznanice o uplati kotizacije.

**6.** Takmičarsku prijavu treba poslati na adresu:

UDRUŽENјE MUZIČKIH I BALETSKIH PEDAGOGA SRBIJE

Džona Kenedija br. 7, 11080 Zemun, Srbija

tel //faks: +381 (11) 719-3582

Takmičarska prijava se može poslati i elektronskom poštom

na e- mail adresu:**umbps@open.telekom.rs**

**7.** Kandidati iz Srbije plaćaju novčani iznos takmičarske donacije u dinarima, preko sledećeg računa:

Udruženje muzičkih i baletskih pedagoga Srbije, Beograd.

355 - 1006914 – 63

sa naznakom: donacija za učešće na takmičenju udaračkih instrumenata

**8.** Novčani iznos takmičarske donacije je:

* za takmičare prve i druge i treće kategorije 4800 dinara
* za takmičare četvrte i pete kategorije 6000 dinara
* za takmičare šeste i sedme kategorije 7200 dinara

**9.** U slučaju otkazivanja učešća na Takmičenju, iznos takmičarske donacije se ne vraća kandidatu.

**10.** Takmičari sami plaćaju svoje putne i boravišne troškove.

**11.** Takmičari sami plaćaju troškove angažovanja klavirskog saradnika.

**12.** Profesionalni klavirski saradnici su takmičarima na raspolaganju, po ceni od 3600 dinara za probu i 4800 dinara za nastup na Takmičenju.

Takmičari koji se odluče za ovu opciju, dužni su da pošalјu i fotokopije klavirskih nota pojedinih kompozicija sa svog  takmičarskog programa, najkasnije do 01.03.2023. godine.

**13.** Kompletan raspored takmičarskih nastupa objavlјuje se na veb-sajtu Udruženja,[**www.umbps.org.rs**](http://www.umbps.org.rs) petnaest dana pre početka Takmičenja.

**14.** Redosled takmičarskih nastupa sastavlјa se po azbučnom principu, prema početnom slovu prezimena kandidata i važi tokom čitavog takmičenja. Organizacioni odbor takmičenja je, za takmičenje 2023. godine, odabrao slovo „A" kao početno.

**15.** Ako se dogodi da se za takmičenje u bilo kojoj kategoriji neke od takmičarskih disciplina prijavi manje od 3 kandidata, takmičenje se u toj kategoriji može otkazati. Organizator će, u tom slučaju, obavestiti o tome kandidate i vratiti im uplaćenu takmičarsku kotizaciju, najkasnije do 01.04.2023. godine.

**16.** Takmičarski žiri za sve discipline sastavlјen je od neparnog broja članova (najmanje 3, a najviše 5). Dodatni član (četvrti, odnosno šesti), zamenik, zamenjuje u procesu ocenjivanja članove žirija koji se sa pojedinim takmičarima nalaze u sukobu interesa (rodbinski odnos ili trajan profesionalni kontakt bilo kojeg tipa, tokom dvogodišnjeg perioda koji prethodi takmičenju).

**17. U svim kategorijama takmičarskih disciplina, dodeljuje se najviše šest nedeljivih nagrada (jedna I, dve II i tri III ) i šest diploma (za osvojeno VII, VIII, IX, X, XI i XII mesto.), osim u VI i VII kategoriji gde se dodeljuju jedna prva, jedna druga i jedna treća nagrada i tri diplome za IV, V, VI mesto.**

**18. Spisak nagrada će biti objavlјen na veb-sajtu Udruženja, dvadeset dana pre početka takmičenja.**

**19.** Organizacioni odbor takmičenja nastojaće da pobednicima takmičenja organizuje reprezentativne promotivne koncerte u zemlјi i inostranstvu.

**20.** Takmičenje je otvoreno za javnost.

**21.** Takmičari se, uzimanjem učešća u Takmičenju, automatski odriču prava na materijalnu nadoknadu povodom eventualnih radio i televizijskih snimanja ili produkcije audio i video materijala i njihove distribucije.

**22.** Odluke žirija su neopozive.

**23.** U slučaju spora, samo varijanta ovog teksta štampana na srpskom jeziku biće smatrana važećom.

**24.** Kandidati mogu da se informišu u vezi sa takmičenjem, u zavisnosti od discipline, posredstvom sledećih adresa: **ppalackovic@gmail.com**